ddrg/super_eurlex huggingface dataset:
13.

pitää tärkeänä, että kansalliset parlamentit osallistuvat EU:n tason lainsäädäntöprosessiin; toteaa, että vaikka kansallisilta parlamenteilta saatujen perusteltujen lausuntojen määrä väheni edelleen vuosina 2017–2019 siten, että vuonna 2019 ei annettu yhtään perusteltua lausuntoa, komissiolle toimitettujen lausuntojen ja Euroopan parlamentille esitettyjen, myös muita kuin lainsäädäntöaloitteita koskevien, kannanottojen määrä on pysynyt edelleen korkeana, mikä on osoitus kansallisten parlamenttien myönteisestä ja tulevaisuuteen suuntautuvasta sitoutumisesta EU:n toimintapoliittiseen sykliin; toteaa, että useissa kannanotoissa käsiteltiin tärkeitä institutionaalisia kysymyksiä, kuten talous- ja rahaliiton (EMU) viimeistelyä ja siirtymälausekkeiden aktivoimista; panee merkille, että yhdenkään ehdotuksen osalta ei saatu enempää kuin neljä perusteltua lausuntoa; muistuttaa, että perussopimuksissa määrätään parlamenttien välisen yhteistyön roolista ja annetaan kansallisille parlamenteille vastuu lainsäädäntöaloitteiden ja muiden kuin lainsäädäntöaloitteiden valvomisesta; suhtautuu myönteisesti kansallisten parlamenttien aktiiviseen osallistumiseen lainsäätäjien vuoropuheluun EU:n toimielinten kanssa muiden välineiden kuin toissijaisuusperiaatteen valvontamekanismin välityksellä; palauttaa mieliin, ettei oranssin kortin menettelyä ole koskaan aktivoitu ja että keltaisen kortin menettelyä on käytetty vain kolme kertaa vuosina 2007–2019, jolloin annettiin yhteensä 439 perusteltua lausuntoa ja 5 513 lausuntoa; toteaa, että EU:n toimielinten ja kansallisten parlamenttien välisiä suhteita on parantanut jonkin verran se, että kansalliset parlamentit ovat päässeet käyttämään oikeuttaan tarkastella toissijaisuusperiaatteen noudattamista niin kutsutun varhaisvaroitusjärjestelmän pohjalta; korostaa, että komissio on sitoutunut antamaan tulevaisuudessa koottuja vastauksia tapauksissa, joissa vähintään neljä parlamenttia on toimittanut perustellut lausunnot, ja osoittamaan joustavuutta perussopimuksiin perustuvan kahdeksan viikon määräajan osalta, jonka kuluessa kansallisten parlamenttien on toimitettava perustellut lausuntonsa, siten että se ottaa huomioon lomakaudet ja muut tauot; katsoo, että Euroopan tulevaisuutta käsittelevä konferenssi tarjoaa kansalaisille erinomaisen tilaisuuden viestiä lainsäädännön todellisista vaikutuksista kansallisella tasolla ja esittää ehdotuksia paremman lainsäädännön tavoitteiden saavuttamiseksi, toissijaisuusmenettelyn uudelleenarviointi mukaan luettuna; palauttaa mieliin, että avoimuus ja julkisuus ovat olennaisen tärkeitä lainsäädäntömenettelyn kannalta ja että ne oikeuttavat myös kansallisten ja alueellisten parlamenttien osallistumisen ja lisäävät Euroopan unionin demokraattisen lainsäädäntöprosessin legitimiteettiä ja sitä kohtaan tunnettua luottamusta; suhtautuu näin ollen myönteisesti parlamentin edistymiseen monipalstaisten asiakirjojen julkistamisessa De Capitani -tuomion johdosta;
C.

huomauttaa, että Ahmadreza Djalalin terveydentila on heikentynyt kriittiseksi hänen oltuaan kuukausikaupalla eristyksissä; huomauttaa, että häneltä on evätty vankilan ulkopuolinen sairaanhoito vuodesta 2016 lähtien ja häntä on pidetty huoneessa, joka on jatkuvasti kirkkaasti valaistu; toteaa, että hänen fyysinen ja psyykkinen tilansa on sittemmin vakavasti huonontunut ja että hän kärsii muun muassa unenpuutteesta, rajusta painon putoamisesta ja puhevaikeuksista;
D.

toteaa, että Euranet Plus -radioverkosto on ainutlaatuinen radioasemien verkosto, joka tiedottaa EU:ssa Euroopan tapahtumista ylikansallisesta näkökulmasta; toteaa, että verkoston operatiivinen toiminta on sen perustamisesta lähtien ollut pääosin EU:n rahoittamaa; toteaa, että Euranet Plus -radioverkoston muodostavat tällä hetkellä 13 jäsenvaltiossa toimivat 13 johtavaa julkista ja yksityistä yleisradiopalvelun harjoittajaa, jotka tavoittavat päivittäin yhteensä yli 15 miljoonaa kuulijaa (1), ja se tarjoaa jäsenilleen ainutlaatuisen valikoiman korkealaatuista tuotantoa ja yleislähetys- ja toimituspalveluita täyttäen siten varainhoitoasetuksen 195 artiklan vaatimukset (2), jotka koskevat sellaisia toimintoja, jotka niiden erityispiirteiden vuoksi voi toteuttaa vain tietyntyyppinen elin;
14.

korostaa, että elpymis- ja palautumistukivälinettä koskevan asetuksen liitteessä VI esitetyn menetelmän mukaisesti kaikissa suunnitelmissa vähintään 37 prosenttia kunkin suunnitelman kokonaismäärärahoista (avustukset ja lainat) olisi osoitettava ilmastoon; kehottaa komissiota olemaan huolellinen arvioidessaan ilmastomenoja koskevaa 37 prosentin tavoitetta, jotta varmistetaan, että toimenpiteitä ei merkitä kahteen kertaan, virheellisesti tai perusteettomasti, ja estetään viherpesu; on huolissaan siitä, että jotkin investoinnit on luokiteltu vihreiksi investoinneiksi, vaikka ne eivät kuulu liitteessä VI esitetyn seurantamenetelmän piiriin; ehdottaa, että asetuksen liitteessä VI esitetyn ilmastoseurantaa koskevan menetelmän mahdollista laajentamista valvotaan tarkemmin; katsoo ehdottomasti, että ehdotuksessa neuvoston täytäntöönpanopäätökseksi oleviin tavoitteisiin ja välitavoitteisiin on kaikilta osin sisällytettävä tavoitteen saavuttamiseksi täytäntöönpanovaiheessa tarvittavat takeet; kehottaa komissiota kannustamaan jäsenvaltioita toteuttamaan uudistuksia, joilla helpotetaan investointien onnistunutta täytäntöönpanoa;
—

ottaa huomioon ympäristövastuudirektiivin täytäntöönpanosta 6. kesäkuuta 2016 laaditun Euroopan parlamentin tutkimuspalvelun (EPRS) katsauksen ”The implementation of the Environmental Liability Directive: a survey of the assessment process carried out by the Commission”,
3.

on huolissaan Bolivian oikeusjärjestelmän riippumattomuuden ja puolueettomuuden puutteesta sekä rakenteellisten ongelmien yleisyydestä; toteaa, että riippumattomuuden puute vaikuttaa oikeussuojan saatavuuteen ja yleisemmin heikentää kansalaisten luottamusta kansalliseen oikeusjärjestelmään; tuomitsee oikeuslaitokseen kohdistetun poliittisen painostuksen poliittisten vastustajien vainoamiseksi ja korostaa, että on tärkeää säilyttää oikeudenmukaista menettelyä koskevat takeet ja varmistaa, että oikeuslaitos on vapaa kaikesta poliittisesta painostuksesta; korostaa, että uhrit ansaitsevat todellisen ja puolueettoman oikeuden ja että kaikki syylliset olisi saatettava vastuuseen ilman armahduksia heidän poliittisten mielipiteidensä vuoksi; kehottaa kunnioittamaan täysimääräisesti vallankäytön elementtien riippumattomuutta ja noudattamaan täyttä avoimuutta kaikissa oikeudenkäynneissä;
—

ottaa huomioon TSTK-neuvoston ministerien yhteisen julkilausuman ”Overcoming poverty and social exclusion – mitigating the impact of COVID-19 on families – working together to develop prospects for strong children”,
—

ottaa huomioon 6. lokakuuta 2020 päivätyn komission tiedonannon Länsi-Balkanin talous- ja investointisuunnitelmasta (COM(2020)0641), sen liitteen ja komission yksiköiden valmisteluasiakirjan ”Guidelines for the Implementation of the Green Agenda for the Western Balkans”,
16.

pitää erittäin valitettavana voimalan kiireellistä kaupallista käynnistämistä maaliskuussa 2021 ja korostaa, että kaikki ENSREGin turvallisuussuositukset on ehdottomasti pantava täytäntöön ennen kuin ydinvoimala voi aloittaa kaupallisen toimintansa; kannustaa komissiota tekemään tiivistä yhteistyötä Valko-Venäjän viranomaisten kanssa, jotta käynnistysprosessi voidaan keskeyttää, kunnes kaikki EU:n stressitestien suositukset on pantu täysimääräisesti täytäntöön ja kaikki tarvittavat turvallisuusparannukset on toteutettu, ja sen jälkeen kun Valko-Venäjän yhteiskunnalle ja naapurimaille on tiedotettu asianmukaisesti toteutetuista toimenpiteistä;
—

ottaa huomioon 1. lokakuuta 2015 annetun EEA:n raportin nro 3/2015 ”Marine protected areas in Europe’s seas: An overview and perspective for the future”,
AC.

ottaa huomioon, että Itä-Ukrainan sodassa on sen alusta laskettuna kuollut noin 13 000 ihmistä, joista neljäsosa oli siviilejä, ja jopa 30 000 on haavoittunut; ottaa huomioon, että noin 1,5 miljoonaa ukrainalaista on joutunut pakenemaan kodeistaan Venäjän tukemien aseistettujen ryhmien kanssa käytävän aseellisen konfliktin vuoksi; ottaa huomioon, että Venäjä ja sen puolesta toimivat tahot ovat vanginneet satoja ukrainalaisia ja että monien muiden olinpaikka ei ole edelleenkään tiedossa; ottaa huomioon, että meneillään oleva sotilaallinen konflikti on aiheuttanut humanitaarisen kriisin, jolla on ollut tuhoisia seurauksia 4,4 miljoonalle ihmiselle, joista noin 1,5 miljoonaa on maan sisäisiä pakolaisia; ottaa huomioon, että 3,4 miljoonaa tulitaukolinjalla elävää ihmistä tarvitsee humanitaarista apua ja suojelua; toteaa, että julkisiin infrastruktuureihin kohdistuvien hyökkäysten seurauksena paikallisilla väestöryhmillä on rajallinen pääsy terveydenhuoltolaitoksiin, kouluihin sekä vesi- ja sanitaatiopalveluihin;
5.

kehottaa jäsenvaltioita, komissiota, Eurostatia ja Euroopan tasa-arvoinstituuttia keräämään säännöllisesti tietoja covid-19:sta muun muassa sukupuolen, iän ja moniperusteisen syrjinnän mukaan eriteltyinä sekä tietoja viruksen sosioekonomisista vaikutuksista; korostaa, että elpymistoimien on perustuttava tietoon ja niiden pohjana on oltava sukupuolen mukaan eriteltyä dataa, jotta voidaan varmistaa, että vastaukset ovat kattavia, ja että erityistä huomiota on kiinnitettävä aloihin, joilla data on niukkaa ja vaikeasti vertailtavaa, kuten naisiin kohdistuvaan väkivaltaan ja hoivapalveluihin; painottaa, että tällaista dataa on tuotettava järjestelmällisesti ja että se on asetettava yleisesti saataville; painottaa, että komission ja jäsenvaltioiden on tuettava kansallisten tilastokeskusten ja muiden keskeisten toimijoiden tätä koskevien valmiuksien parantamista;
38.

korostaa, että hakijoille Dublin-menettelyn aikana toimitettujen tietojen laatu ja määrä eivät ole mitenkään tyydyttäviä, tiedot vaihtelevat huomattavasti maiden välillä ja joissakin tapauksissa maiden sisällä; toteaa, että erilaiset tekijät vaikuttavat tiedonsaantioikeuden noudattamiseen, kuten tietojen laatu ja selkeys, tulkkien saatavuus, käännettyjen asiakirjojen saatavuus ja tietojen saatavuus ajoissa; muistuttaa, että asetuksen 4 artiklan mukainen tiedonsaantioikeus on olennaisen tärkeää Dublin-menettelyjen monimutkaisen luonteen vuoksi ja turvapaikkapyyntöjen oikeudenmukaisen käsittelyn takaamiseksi EU:ssa; korostaa, että puutteet tässä suhteessa voivat olla seurausta resurssien puutteesta, mutta ne johtuvat myös tahallisista poliittisista valinnoista tietyissä maissa, joissa on nimitetty hyvin vähän oikeudellisia edustajia; kehottaa jäsenvaltioita parantamaan komission ja EASOn tuella turvapaikanhakijoiden saatavilla olevaa tietoa monimutkaisista Dublin-menettelyistä sen varmistamisesi, että tieto erityisesti perheenyhdistämisestä on selkeää ja kaikkien saatavilla asetuksen 4 ja 26 artiklan mukaisesti, ja että saatavilla on tehokkaita oikeussuojakeinoja ja oikeusapua 27 artiklan mukaisesti;
—

ottaa huomioon vuonna 2020 julkaistut Australian strategisen politiikan instituutin (ASPI) raportit ”Uyghurs for sale – ’re-education’, forced labour and surveillance beyond Xinjiang” ja ”Cultural erasure – Tracing the destruction of Uyghur and Islamic spaces in Xinjiang” sekä ASPIn Xinjiang Data Project -hankkeen,
4.

pitää myönteisenä, että sukupuolten tasapuolinen edustus on parantunut parlamentissa viimeisimpien vaalien jälkeen; korostaa kuitenkin, että parantamisen varaa on edelleen, jotta parlamentin sukupuolijakauma olisi aidosti tasapainoinen, ja toteaa, että jäsenvaltioiden välillä on huomattavia eroja, kun joissakin naisia valitaan yli 50 prosenttia ja joissakin ei valita yhtäkään naista Euroopan parlamentin jäseneksi; kehottaa jäsenvaltioita ja unionin toimielimiä toteuttamaan kaikki tarvittavat toimenpiteet miesten ja naisten tasa-arvon edistämiseksi koko vaaliprosessissa; painottaa tässä yhteydessä sen merkitystä, että ehdokaslistoilla on tasapuolisesti naisia ja miehiä; kehottaa komissiota laatimaan yhteistyössä parlamentin ja muiden elinten, kuten Venetsian komission, kanssa suosituksia jäsenvaltioille naisten edustuksen lisäämiseksi Euroopan parlamentissa ja ottamaan käyttöön ehdokaslistoja, joissa on tasapuolisesti mies- ja naisehdokkaita, esimerkiksi molempien sukupuolten edustajista vuorotellen esitettynä koostuvien listojen tai muiden vastaavien menetelmien avulla, koska monissa jäsenvaltioissa ei ole lainsäädäntöä poliittisen yhdenvertaisuuden varmistamiseksi vaaleissa;
36.

kehottaa komissiota ja jäsenvaltioita panemaan täytäntöön kesäkuussa 2019 julkaistun Euroopan neuvoston ihmisoikeusvaltuutetun suosituksen ”Lives saved. Rights protected. Bridging the protection gap for refugees and migrants in the Mediterranean”; muistuttaa, että turvallisten ja laillisten reittien olemassaolo maahanmuutolle on paras tapa välttää ihmishenkien menetys; kehottaa jäsenvaltioita tehostamaan uudelleensijoittamistoimia, perustamaan humanitaarisia käytäviä EU:hun ja ottamaan käyttöön mahdollisuuden hakea humanitaarisia viisumeja turvapaikanhakijoille;
—

ottaa huomioon seuraavat katsaukset ja selvitykset, jotka valmisteltiin Euroopan parlamentin tutkimuspalveluun kuuluvan, tulevaisuuden ennakoinnin tutkimusyksikössä toimivan tieteen ja tekniikan tulevaisuuspaneelin (STOA) pyynnöstä: ”What if algorithms could abide by ethical principles?”, ”Artificial Intelligence ante portas: Legal & ethical reflections”, ”A governance framework for algorithmic accountability and transparency”, ”Should we fear artificial intelligence?” ja ”The ethics of artificial intelligence: Issues and initiatives”,
Y.

ottaa huomioon, että EU:n kestävää kalastusta koskevan kumppanuussopimuksen mukaisesti Seychelleille vuosittain maksama rahoitusosuus on 5,3 miljoonaa euroa ja että siihen sisältyy 2,8 miljoonaa euroa alakohtaista tukea; ottaa huomioon, että kokonaisrahoitusosuus EU:n talousarviosta on 31,8 miljoonaa euroa kuuden vuoden aikana; ottaa huomioon, että alusten omistajien pyydetyltä tonnikalatonnilta maksama maksu nousi edellisen pöytäkirjan mukaisesti 55 eurosta 75 euroon ja että uudessa pöytäkirjassa määrätään korotuksesta 80 eurosta tonnilta vuonna 2020 85 euroon tonnilta kuudeksi vuodeksi; toteaa, että alusten omistajien kokonaisrahoitusosuuden arvioidaan olevan 26,4 miljoonaa euroa pöytäkirjan koko voimassaoloaikana; ottaa huomioon, että Euroopan unionin maksaman rahoitusosuuden kokonaismäärä pöytäkirjan koko voimassaoloaikana on yhteensä 58,2 miljoonaa euroa eli 9,7 miljoonaa euroa vuodessa;
—

ottaa huomioon ihmisille ja eläimille tarkoitettujen myyntiluvan saaneiden lääkkeiden saatavuutta käsittelevän Euroopan lääkeviraston (EMA) ja lääkevirastojen johtajien muodostaman työryhmän suuntaviivat, erityisesti 1. heinäkuuta 2019 annetut suuntaviivat lääkepulasta unionissa (”Guidance on detection and notification of shortages of medicinal products for Marketing Authorisation Holders (MAHs) in the Union (EEA)”) (EMA/674304/2018) ja 4. heinäkuuta 2019 annetut suuntaviivat lääkkeiden saatavuudesta tiedottamisesta (”Good practice guidance for communication to the public on medicines’ availability issues” (EMA/632473/2018),
6.

muistuttaa Nicaraguan hallitusta siitä, että vapaat, uskottavat, osallistavat ja avoimet vaalit voidaan järjestää vain, jos tukahduttamista ei tapahdu ja oikeusvaltion palauttaminen ja kaikkien Nicaraguan kansan perustuslaillisten oikeuksien kunnioittaminen toteutuvat, ilmaisunvapaus, kokoontumisvapaus, vakaumuksenvapaus ja rauhanomaiset mielenosoitukset mukaan luettuina; kehottaa Nicaraguan hallitusta sopimaan demokraattisin, rauhanomaisin ja neuvotteluun perustuvin keinoin oppositioryhmien, myös Kansallisen liittoutuman, kanssa tarvittavista vaali- ja institutionaalisista uudistuksista, jotta voidaan taata uskottavat, osallistavat ja avoimet vaalit, jotka on tällä hetkellä suunniteltu pidettäviksi marraskuussa 2021, ja katsoo, että tämän on tapahduttava kansainvälisten normien mukaisesti, myös panemalla täytäntöön EU:n vuoden 2011 vaalitarkkailuvaltuuskunnan ja Amerikan valtioiden järjestön suositukset; katsoo, että tätä varten asianmukaisesti akkreditoitujen kansallisten ja kansainvälisten tarkkailijoiden on tarkkailtava tulevia vaaleja;
—

ottaa huomioon turvallisuus- ja puolustuspolitiikan alivaliokunnan tilaaman tutkimuksen asevientiraportointijärjestelmästä (”Recommendations for a transparent and detailed reporting system on arms export in the EU and to third countries”),
G.

katsoo, että myalgista myeloenkefalopatiaa / kroonista väsymysoireyhtymää sairastavien henkilöiden korkeaan sosiaalisen syrjäytymisen riskiin on kiinnitettävä erityistä huomiota; katsoo, että tässä mielessä kyseisestä sairaudesta kärsivien työntekijöiden on voitava säilyttää työpaikkansa, jotta he eivät jää eristyksiin;
H.

ottaa huomioon, että lapsilla, jotka ovat EU:n kansalaisia ja asuvat Japanissa, on oltava oikeus heidän hyvinvointinsa kannalta tarpeelliseen suojeluun ja huolenpitoon; ottaa huomioon, että lasten on saatava ilmaista vapaasti mielipiteensä; ottaa huomioon, että lapsen mielipide on hänen ikänsä ja kehitystasonsa mukaisesti otettava huomioon häntä koskevissa asioissa;
1.

pitää myönteisenä EU:n uutta lähestymistapaa sijoitussuojaan ja sen täytäntöönpanomekanismiin (investointituomioistuinjärjestelmä), jolla on uudistettu sijoittajan ja valtion välistä riitojenratkaisujärjestelmää ja joka vahvistaa EU:n jäsenvaltioiden tekemien kahdenvälisten investointisopimusten yksilöllisten lähestymistapojen laatua; korostaa, että investointituomioistuinjärjestelmä on sijoittajan ja valtion välisen riitojenratkaisujärjestelmän menettelylliset puutteet huomioon ottaen nykyaikainen, innovatiivinen ja uudistettu sijoituksia koskeva ratkaisumekanismi; toteaa lisäksi, että se edustaa merkittävää muutosta sijoittajille annetun aineellisen suojan tasossa ja siinä, miten sijoittajan ja valtion väliset riidat ratkaistaan; pitää huolestuttavana, että sen soveltamisala ulottuu vain hieman pelkkää ulkomaisten ja kotimaisten sijoittajien syrjintäkieltoa pidemmälle; toteaa edelleen, että riippumattoman monenvälisen investointituomioistuimen perustaminen toisi kaikille osapuolille lisää oikeusvarmuutta; on tyytyväinen siihen, että Vietnam on vahvasti sitoutunut sääntöihin perustuvaan monenväliseen kauppajärjestelmään;
I.

ottaa huomioon, että kulutussuuntauksena kymmenen viime vuoden aikana on ollut, että yhä useampi kuluttaja omistaa useamman kuin yhden laitteen ja joidenkin radiolaitteiden, esimerkiksi älypuhelinten, elinkaari on lyhyt; huomauttaa, että vanhempia laitteita vaihdetaan usein siksi, että ne mielletään vanhanaikaisiksi; toteaa tällaisten suuntausten johtavan siihen, että syntyy lisää sähkö- ja elektroniikkalaiteromua, jonka joukossa on myös latureita;
79.

korostaa avaruusalan strategista ulottuvuutta Euroopan kannalta, katsoo kunnianhimoisen avaruuspolitiikan voivan vaikuttaa tehokkaasti YTPP:n edistämiseen ja painottaa, että on tarpeen edistyä sellaisen teknologian kehittämisessä, jolla on sekä siviili- että sotilasalan sovelluksia, joilla pystytään varmistamaan Euroopan strateginen riippumattomuus; pitää myönteisenä, että seuraavaan monivuotiseen rahoituskehykseen sisältyy unionin avaruusohjelman ja Euroopan avaruusohjelmaviraston perustamista koskeva komission asetusehdotus unionin avaruusalan johtajuuden edistämiseksi; toistaa ehdotuksensa ohjelman rahoittamisesta enintään 16,9 miljardilla eurolla; pitää myönteisenä edistystä EU:n satelliittipalveluissa (Galileo, Copernicus, EGNOS); korostaa, että EU:n päätöksenteon ja operatiivisen riippumattomuuden varmistamiseksi sillä on oltava käytössään asianmukaiset satelliittiperusteiset keinot tuottaa satelliittikuvia, kerätä tiedustelutietoja sekä huolehtia viestinnästä ja avaruustilannetietoisuudesta; korostaa, että on tärkeää, että EU:lla on autonominen pääsy avaruuteen; katsoo, että avaruussijoitteiset palvelut on saatettava täyteen toimintakuntoon YTPP-operaatioiden tukemiseksi satelliittien suorittaman korkean resoluution kuvahavainnoinnin avulla; korostaa, että Euroopan puolustusrahastosta on tarpeen rahoittaa teollisuushankkeita, joilla on sellainen avaruuteen liittyvä ulottuvuus, josta EU voi saada todellista lisäarvoa;
—

ottaa huomioon YK:n elintarvike- ja maatalousjärjestön raportin ruoan ja maatalouden biodiversiteetin tilasta (”The State of the World’s Biodiversity for Food and Agriculture”) vuodelta 2019,
Q.

ottaa huomioon, että FRA:n hlbt-tutkimuksen (12) mukaan 32 prosenttia vastaajista koki syrjintää työelämän ulkopuolella, kuten koulutuksessa; ottaa huomioon, että hlbti-lasten itsemurhariski on suurempi kuin muiden lasten; katsoo, että osallistava koulutus on keskeisessä asemassa luotaessa kouluympäristöjä, jotka ovat turvallisia ja joissa kaikki lapset, myös vähemmistöihin kuuluvat lapset, kuten hlbti-lapset ja hlbti-perheiden lapset, voivat menestyä; katsoo, että hlbti-henkilöiden oikeuksiin kohdistuvien hyökkäysten varsinaisia uhreja ovat maaseudulla ja pienemmissä kaupunkikeskuksissa asuvat lapset ja nuoret, jotka ovat erityisen alttiita väkivallalle ja kohtaavat usein torjuntaa ja epävarmuutta, minkä vuoksi he tarvitsevat erityistä tukea ja apua valtion ja paikallishallinnon elimiltä tai kansalaisjärjestöiltä;
B.

ottaa huomioon, että menettely, jolla flumioksatsiinin hyväksyntä uusitaan komission täytäntöönpanoasetuksen (EU) N:o 844/2012 (8) mukaisesti, on ollut käynnissä vuodesta 2010 (9) ja että sitä koskeva hakemus on jätetty komission asetuksen (EU) N:o 1141/2010 (10) mukaisesti;
M.

ottaa huomioon, että perusoikeusviraston tutkimuksessa vuodelta 2014 kävi ilmi, että kolmasosa kaikista Euroopan naisista on kokenut fyysistä tai seksuaalista väkivaltaa ainakin kerran 15-vuotiaana tai sitä vanhempana, 55 prosenttia naisista on kohdannut vähintään yhdenlaista seksuaalista häirintää, 11 prosenttia on kokenut verkkohäirintää, yksi kahdestakymmenestä (5 prosenttia) on raiskattu ja enemmän kuin yksi kymmenestä on kärsinyt seksuaalisesta väkivallasta, johon on liittynyt voimankäyttöä; ottaa huomioon, että monissa jäsenvaltioissa yli puolet murhan uhreiksi joutuneista naisista kuolee kumppanin, sukulaisen tai perheenjäsenen surmaamina; ottaa huomioon, että ainoastaan 14 prosenttia naisista oli ilmoittanut vakavimmista parisuhdeväkivaltatilanteista poliisille ja että vain 13 prosenttia oli ilmoittanut vakavimmista parisuhteen ulkopuolisista väkivaltatilanteista, mikä osoittaa, että valtaosa tapauksista jää ilmoittamatta; ottaa huomioon, että viime vuosien #metoo-liike on kannustanut naisia ja tyttöjä ilmoittamaan hyväksikäyttö-, väkivalta- ja häirintätapauksista;
—

ottaa huomioon yhteisön kasvinjalostajanoikeuksista 27. heinäkuuta 1994 annetun neuvoston asetuksen (EY) N:o 2100/94 (8) (jäljempänä ”neuvoston asetus (EY) N:o 2100/94”) ja erityisesti sen 15 artiklan c alakohdan, jossa säädetään uusien lajikkeiden jalostajalle kuuluvasta vapaudesta,
H.

toteaa, että 6. maaliskuuta 2019 Maduron laiton hallinto määräsi Saksan suurlähettilään poistumaan maasta syyttäen häntä ”toistuvasta puuttumisesta maan sisäisiin asioihin”; toteaa, että ulkomaisia ja paikallisia toimittajia on myös pidätetty, heidän medialaitteitaan on takavarikoitu ja heitä on karkotettu vapauttamisensa jälkeen;
B.

ottaa huomioon, että Kiina on onnistunut nostamaan 700 miljoonaa ihmistä pois köyhyydestä, mutta sen jälkeen, kun presidentti Xi Jinping astui valtaan maaliskuussa 2013, Kiinan ihmisoikeustilanne on heikentynyt entisestään ja hallituksen vihamielisyys rauhanomaisia mielenosoituksia sekä sanan- ja uskonnonvapautta ja oikeusvaltiota kohtaan on lisääntynyt; ottaa huomioon, että Kiinan viranomaiset ovat pidättäneet ja asettaneet syytteeseen satoja ihmisoikeuksien puolustajia, lakimiehiä ja toimittajia;